|  |  |  |  |
| --- | --- | --- | --- |
| **Tárgy:** | **Gazdasági és Jogi Bizottság rendkívüli NYILVÁNOS ülése** | | |
| **Helyszín:** | **Polgármesteri Hivatal I. emeleti Kisterem** | | |
| **Időpont:** | **2023. november 09-én 13.30 órakor** | | |
| **Jegyzőkönyv-**  **vezető:** | **Koncz-Háda Éva** | | |
| **Jelenléti ív** | **Név** | **Aláírás** | **Megjegyzés** |
|  | **BOKÁNYI ADRIENN** |  | képviselő, a **bizottság elnöke** |
|  | **HORVÁTH GÁBOR** |  | , a bizottság tagja |
|  | **KOCZKA TIBOR** |  | , a bizottság tagja |
|  | **KOPCSÁNDI JÓZSEF** |  | , a bizottság tagja |
|  | **PUTZ ATTILA** |  | , a bizottság tagja |
|  | **DR. TAKÁTSNÉ DR. TENKI MÁRIA** |  | , a bizottság tagja |
|  | **TÓTH KÁLMÁN** |  | , a bizottság tagja |
|  | **ABDUL-GHAFOOR HISHAM** |  | külső szakértő, a bizottság tagja |
|  | **GYÖRGY GÁBOR ISTVÁN** |  | külső szakértő, a bizottság tagja |
|  | **DR. HARGITAI BÁLINT** |  | külső szakértő, a bizottság tagja |
|  | **DR. IPKOVICH GYÖRGY** |  | külső szakértő, a bizottság tagja |
|  | **MARTON ZSOLT** |  | külső szakértő, a bizottság tagja |
|  | **SZABÓ GYÖRGY** |  | külső szakértő, a bizottság tagja |

**ÁLLANDÓ MEGHÍVOTTAK**

|  |  |  |  |
| --- | --- | --- | --- |
|  | DR. NEMÉNY ANDRÁS |  | polgármester |
|  | DR. LÁSZLÓ GYŐZŐ |  | alpolgármester |
|  | HORVÁTH SOMA |  | alpolgármester |
|  | DR. HORVÁTH ATTILA |  | alpolgármester |
|  | DR. KÁROLYI ÁKOS |  | jegyző |
|  | BABICSNÉ DR. TŐKE ERZSÉBET |  | aljegyző |
|  | NAGYNÉ  DR. GATS ANDREA |  | Jogi és Képviselői Osztály vezetője |
|  | DR. HORVÁTH ILDIKÓ |  | Jogi és Képviselői Osztály, Jogi Iroda vezetője |
|  | DR. SZALAI GERGŐ |  | Jogi és Képviselői Osztály, Jogi Iroda, jogász |
|  | DR. SZALAI ADRIENN |  | Jogi és Képviselői Osztály, Jogi Iroda, jogász |
|  | DR. GYURÁCZNÉ DR. SPEIER ANIKÓ |  | Jogi és Képviselői Osztály,  Vagyongazdálkodási és Városfejlesztési Iroda vezetője |
|  | STÉGER GÁBOR |  | Közgazdasági és Adó Osztály vezetője |
|  | KALMÁR ERVIN |  | Városüzemeltetési Osztály vezetője |
|  | VINCZÉNÉ  DR. MENYHÁRT MÁRIA |  | Egészségügyi és Közszolgálati Osztály vezetője |
|  | BABÓS CSABA |  | Vas M. és Szombathely Város Reg.Vállalkozásfejleszt. Alapítv. Vállalkozói Kp. ügyvezető ig. |
|  | KOVÁCS VINCE |  | Vas Megyei Kereskedelmi és Iparkamara elnöke |
|  | FRIEDL TAMÁS |  | SZMJV Német Önkormányzat  elnöke |
|  | MUKICSNÉ KOZÁR MÁRIA |  | Szombathelyi Szlovén Önkormányzat elnöke |
|  | SZIRMAI RÓBERT |  | SZMJV Roma Nemzetiségi  Önkormányzat elnöke |
|  | JURASITS FERENC |  | Szombathelyi Horvát Nemzetiségi Önkorm. elnöke |

**NAPIRENDEK ELŐADÓI, MEGHÍVOTTAK**

|  |  |  |
| --- | --- | --- |
| **NÉV** | **ALÁÍRÁS** | **MEGJEGYZÉS** |
| Dr. Kovácsné Takács Klaudia  ügyvezető igazgató |  | Savaria Városfejlesztési NKft. |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Bokányi Adrienn, a bizottság elnöke:** Nagy tisztelettel köszöntök mindenkit a Gazdasági és Jogi Bizottság rendkívüli ülésén. Ha jól számoltam, akkor 10 fővel határozatképesek vagyunk. Jegyzőkönyv-hitelesítőnek Tóth Kálmánt felkérném, egy bólintást látok a részéről. Szavaznunk erről nem kell. Van egy kiküldött napirendünk egy napirendi ponttal. Kérném, hogy most kivételesen kézfelemeléssel szavazzunk. Ki az, aki elfogadja? Ellenpróba? 10 egyhangú igen szavazattal elfogadtuk a napirendi pontunkat.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a napirendet elfogadta, és az alábbi határozatot hozta:*

**273/2023. (XI.9.) GJB számú határozat**

A Gazdasági és Jogi Bizottság napirendjét az alábbiak szerint fogadta el:

**I.**

**NYILVÁNOS ÜLÉS**

**1./ Javaslat az „Új bölcsőde építése Szombathely Szentkirály városrészén” című projekttel kapcsolatos döntés meghozatalára** */Közgyűlés 2./ napirend/*

**Előadó:** Nagyné Dr. Gats Andrea, a Jogi és Képviselői Osztály vezetője

**Meghívott:** Dr. Kovácsné Takács Klaudia, a Savaria Városfejlesztési NKft. ügyvezető igazgatója

**Felelős:** Bokányi Adrienn, a Bizottság elnöke

**Határidő:** azonnal

**Bokányi Adrienn, a bizottság elnöke:** Az 1. sz. napirendi pontunkat tárgyaljuk.

**1./ Javaslat az „Új bölcsőde építése Szombathely Szentkirály városrészén” című projekttel kapcsolatos döntés meghozatalára** */Közgyűlés 2./ napirend/*

**Bokányi Adrienn, a bizottság elnöke:** Köszöntöm köreinkben ügyvezető asszonyt. Hozzászólásra jelentkezőt látok. Megadom a szót Koczka Tibor képviselő úrnak.

**Koczka Tibor, a bizottság tagja:** Köszönöm a szót Elnök asszony. Tisztelt Bizottság! Az előterjesztésben szerepel egy olyan kifejezés, hogy szabálytalansági gyanú bejelentése történt. Ez mit jelent, valaki feljelentett bennünket vagy mi ez?

**Bokányi Adrienn, a bizottság elnöke:** Valószínűleg igen. Erről nincs bővebb információ, azt nem tudjuk, hogy ki a bejelentő pontosan. Az ő személye nem nyilvános.

**Koczka Tibor, a bizottság tagja:** Köszönöm. Most ehhez kapcsolódik az, hogy egyébként a mellékletekből az derül ki, hogy csak olyan tudhatta egyáltalán ezeket a határidőket, aki benne van a rendszerben. Tehát az utcáról valaki nem tud bejelentést tenni a hatóság felé, hogy szerinte ott egy nap vagy határidő elcsúszott.

**Bokányi Adrienn, a bizottság elnöke:** Ez egyértelmű, igen.

**Koczka Tibor, a bizottság tagja:** Akkor viszont úgy látom, hogy inkább politikai ügyről van szó. A szakmai bizottságot nem fárasztanám. Majd a Közgyűlésen elmondom a véleményemet. Köszönöm szépen.

**Bokányi Adrienn, a bizottság elnöke:** Rendben, köszönjük.Képviselő asszonynak megadom a szót.

**Dr. Takátsné Dr. Tenki Mária, a bizottság tagja:** Volna-e arra magyarázat, hogy miért most kell erről döntenünk? Hiszen október 28. és december 18. a szerződéskötési határnap. Miért nem azt a módszert választja a városvezetés, hogy amikor megérkezik a válasz a hiánypótlásra, amire most kötelezve vagyunk, utána akár rendkívüli bizottsági ülésen döntünk róla? Hiszen még október 28. és december 18. között van a szerződéskötési kötelező határidőnk. Itt nagyon aggályt érzek abban, hogy mi ebben most állást foglalunk aztán kártérítésbe simán bele fogunk csúszni. Tehát, nem tudom, jegyző úrnak mi a véleménye erről? Mi az oka annak, hogy most kell erről döntenünk?

**Bokányi Adrienn, a bizottság elnöke:** Megadom a szót alpolgármester úrnak.

**Dr. Horváth Attila, alpolgármester:** Én nem feltétlenül gondolom azt, hogy minden egyes esetben a képviselőnek ismernie kell azt, hogy amit olvas, az mit jelent. De azt gondolom, hogy aki a Jogi Bizottság elnöke volt ennyi éven keresztül, hát képviselő asszony minden egyes kérdésére bent van a válasz az előterjesztésben.

**Dr. Takátsné Dr. Tenki Mária, a bizottság tagja:** Ha elmondja szóban, akkor még jobban örülnék neki.

**Dr. Horváth Attila, alpolgármester:** Akkor miért küldtük ki, ha úgysem olvassa el?

**Dr. Takátsné Dr. Tenki Mária, a bizottság tagja:** Egyébként elolvastam. Lehet kötekedni, de itt mégis jogilag olyan tényállás van, hogy zárolták a pénzt. Tehát felfüggesztették a támogatást. Amíg ez a hiánypótlás nincs meg, addig felfüggesztés van. Én tartózkodni fogok. Nem is folytatom, befejeztem. Köszönöm. Egy-két választ azért jó lett volna, ha kapok. Amíg beszéltem, akkor is mindenki beszélt, rendkívül nehéz így megfogalmazni a mondandónkat. Ha ennyire merevek az ügyben, akkor szavazzák meg.

**Bokányi Adrienn, a bizottság elnöke:** Képviselő asszonynak nem teljesen értem a felháborodását, de megadom a szót jegyző úrnak.

**Dr. Takátsné Dr. Tenki Mária, a bizottság tagja:** Talán a jogász megérti.

**Dr. Károlyi Ákos, jegyző:** Köszönöm szépen a szót Elnök asszony. Tisztelt Bizottság! A jelenleg hatályos támogatási szerződés szerint a mérföldkő elérésének dátuma jelenleg 2023. november 15. napja. Tehát, hogyha november 15-ig az Önkormányzat nem köti meg a szerződést, ha ezen határidőig nem születik döntés arról, hogy a szerződést a polgármester úr aláírja vagy sem, akkor újabb mulasztásba esik az Önkormányzatunk. Ezért a november 30-as rendes Közgyűlés időpontját ez a téma nem tűrhette el, ezért kellett rendkívüli bizottsági ülést és rendkívüli Közgyűlést is összehívni.

**Bokányi Adrienn, a bizottság elnöke:** Képviselő asszony szövegértési gondok azért vannak, én úgy érzem. Tehát be lehet szólni egymásnak, hogy talán majd a jogász megérti vagy sem. De Ön jogász és nem tudta ezt megérteni.

**Dr. Takátsné Dr. Tenki Mária, a bizottság tagja:** Akkor még egy kérdésem lenne.

**Bokányi Adrienn, a bizottság elnöke:** Ha felemelte a kezét, megadom a szót.

**Dr. Takátsné Dr. Tenki Mária, a bizottság tagja:** A kérdésem az volna, hogy az október 28. és a december 18. közötti időszak mi az előterjesztésben, azt hogyan értelmezzük?

**Dr. Károlyi Ákos, jegyző:** Az a közbeszerzési jogszabályok szerint irányadó időszak. A november 15. pedig a projektnek a belső határideje, a harmadik mérföldkő.

**Bokányi Adrienn, a bizottság elnöke:** Képviselő asszony?

**Dr. Takátsné Dr. Tenki Mária, a bizottság tagja:** Ha jól értem, nyilván nem mindenki közbeszerzési szakértő, tehát akkor kétféle határidővel dolgozunk a mai napon, amit fiegyelembe kell vennünk. Az egyik határidő érdekes módon maga a pályázati kiírás, amivel a 600 milliót megkapja a város. De ebben egy felfüggesztés van, mert nekünk elő van írva egy hiánypótlás. Annak a hiánypótlásnak a tartalmát most ne mondjuk, hát nagyon remélem, hogy olyan hiánypótlás ment el, ami elfogadható lesz majd a pályázatot kiíró számára. A pályázati kiírásban van egy határidő, ez a november 15. Na, most közbeszerzési határidőben pedig, amire a közbeszerzést kiírtuk és lefolytattuk, annak eljárási rendje van és ennek az eljárási rendnek része az, hogy október 28. és december 18. között kell megkötni a szerződést. Tehát ilyen helyzetben vagyunk, sarokba van szorítva végeredményben az Önkormányzat. Rendkívül kockázatos ebben a döntés, mert mindenféleképpen a közbeszerzési pályázatot megnyert vállalkozó, aki nagyon-nagyon kedvező ajánlatot tett, és ez tény a 410 millióval a 600 millión belül. Az végeredményben kártérítési igénnyel léphet föl, hogy ha ő vele október 28. és december 18. között nincs meg a szerződés. Ilyenkor már visszalépni az Önkormányzat kártérítési igény nélkül nem tud. Jól értem, jegyző úr?

**Dr. Károlyi Ákos, jegyző:** Abszolút.

**Bokányi Adrienn, a bizottság elnöke:** Így van. Alpolgármester úr szeretne még reagálni? Megadom a szót.

**Dr. Horváth Attila, alpolgármester:** Én csak annyit szerettem volna mondani, hogy néhány ezzel kapcsolatos kérdésre, mivel itt van a Kft. ügyvezetője, a projekt menedzsere szerintem tudnak válaszolni. Alapvetően maga a helyzet - és most Koczka Tibor képviselő úrnak, bár nem hangzott el kérdés, de valamennyire válaszolnék - konkrétan olyan miatt van felfüggesztve ennek a szerződésnek a véghezvitele, a pályázati pénznek a felhasználása pl. az adott időpontig nem érkezett be egy jelentés. Erre hiánypótlásban válaszul visszaírtuk nekik azt a becsatolt igazoló dokumentumot, mely szerint ez bőven megvolt határidőn belül. Tehát nem igazán értjük. Nem tartom teljesen kizártnak, hogy valaki úgy döntött, hogy akkor ezzel a pályázattal valami problémát kell kreálni. Ezek merülnek fel. Maga a szerződésnek a hosszabbítása az megtörtént, jóváhagyták, nem tudom hány hónap alatt. Segítsen ügyvezető asszony. Hány hónap alatt hagyták ezt jóvá, hosszabbítottak folyamatosan?

**Dr. Kovácsné Takács Klaudia, a Városfejlesztési Kft. ügyvezető igazgatója:** Több alkalom volt.

**Dr. Horváth Attila, alpolgármester:** Több alkalom volt, valami 5 alkalom. És amikor kijött az, hogy ők meghosszabbították a rendelkezésre álló határidőnket, most pedig azt mondják, hogy a nem meghosszabbított határidőt elkéstük, de már meg van hosszabbítva. Ennek ellenére hozták meg ezt a döntést. Egyébként nem ide tartozó tény, a Kodály Zoltán utca vonatkozásában, amikor megküldtük a KFF-nek, ők visszaírták, hogy ebben nincsen hatáskörük bizonyos jogszabályi rendelkezések miatt. Majd utóellenőrzés körében fogják vizsgálni. Már lezajlott az utóellenőrzés. Jelzem az út még nincs kész, de nekik volt már erre idejük. Ennyire ráérnek bizonyos emberek Budapesten velünk szórakozni. Tehát, hogy most teljesen őszinte legyek, fikarcnyi problémám nincs azzal, hogy ez jogilag teljes mértékben rendben van, hiszen látható is egyébként az anyagból. Abban a körben képviselő asszonynak igaza van, hogy az viszont teljesen reális probléma, hogy ha és amennyiben az Önkormányzat nem köti meg a szerződést, akkor a kártérítési felelősség fennáll. Ez teljes mértékben igaz. Amikor arról van szó, hogy az ellenzéki képviselők azt mondják, hogy tartózkodni fognak, nyilván ez szívük joga, csak éppen itt van egy döntés, hogy ezt csináljuk vagy pedig nyíltan bevállaljuk azt, hogy a nyertes cég kártérítési követeléssel fog fellépni az Önkormányzattal szemben. Ezt kimondja az egyébként jogot végzett önkormányzati képviselő, majd azt mondja, hogy egyébként nem fogja megszavazni. Ezt a logikát viszont én nem tudom követni. Ez nyilván az én képesség-hiányosságom. Köszönöm.

**Bokányi Adrienn, a bizottság elnöke:** Köszönöm alpolgármester úr. Megadom a szót Koczka Tibornak.

**Koczka Tibor, a bizottság tagja:** Köszönöm szépen a szót elnök asszony. Tisztelt Bizottság! Egy csöppnyi kétségem nincs afelől, hogy teljesen rendben és szabályosan járt el Önkormányzatunk és a cég is. Egyébként mellékletben ott vannak a válaszok is. Tehát a kiküldöttből képviselő asszony tudott volna tájékozódni az érvek tekintetében. Én összeraktam az egészet, teljesen rendben van. Részemről nincs ennek akadálya. Azért én nem csökkenteném a mostani döntés jelentőségét arra, hogy fizetünk kártérítést vagy nem fizetünk kártérítést ennek a cégnek. Szerintem az a lényege és szerintem arról döntünk most, hogy akarjuk-e ezt a bölcsődét, hogy elkészüljön Szentkirályon a közeljövőben a szerződés szerint, vagy nem akarjuk. Nincs kétségem afelől, hogy jövő júniusig a Miniszterelnökség nem fog dönteni arról, hogy most szabad vagy nem szabad. Úgyhogy szerintem most nem arról döntünk, hogy fizetünk kártérítést a cégnek vagy nem, arról döntünk, hogy - és remélem Horváth Attila alpolgármester jól látja, hogy egyébként a pénzünk, forrásaink meg lesznek a pályázati pénz nélkül is - szeretnénk-e, hogy a Szentkirályi bölcsőde olyan határidő mellett, amit vállalt a közbeszerzésben a pályázó, hogy elkészüljön. Egyébként nagyon jó áron vagy kedvezményes áron. Köszönöm szépen.

**Bokányi Adrienn, a bizottság elnöke:** Köszönjük képviselő úr. Képviselő asszony? Megadom a szót.

**Dr. Takátsné Dr. Tenki Mária, a bizottság tagja:** Igen. Nagyon érdekes a felvetés. Szeretném megkérdezni, ha most fel van függesztve a támogatás, ha ezt a támogatást végül is nem kapja meg a város, akkor saját költségvetésből a városvezetésnek van-e szándéka ezt megvalósítani?

**Tóth Kálmán, a bizottság tagja**: Ez van az előterjesztésben.

**Dr. Takátsné Dr. Tenki Mária, a bizottság tagja:** Szeretném, ha megerősítenék ezt. Mert ugye a mérlegeléshez a szavazás mérlegeléséhez, ugye egy bizottsági ülés arra való, hogy beszéljünk róla. Jogi Bizottságon vagyunk itt, azért a felelősségeket tisztázni kell. Nincs még felelősségünk, hát október 28. december 18. még éppen azért mondtam a határidőt. Az egy távolabbi dolog még, ha beáll a kártérítési felelősségünk. Természetesen, ha a városvezetés részéről van megerősítés, hogy saját forrásból is, saját költségvetésből is kívánja, lesz erre majd előterjesztés, ha mégis a 600 millió nem sikerül, akkor erre kérek választ, hogy van-e erről információnk.

**Bokányi Adrienn, a bizottság elnöke:** Megadom a szót Tóth Kálmán képviselő úrnak.

**Tóth Kálmán, a bizottság tagja:** Bár nem én vagyok az anyag előterjesztője és a határozati javaslatot sem én írtam, azt gondolom, hogy képviselő asszony felvetésére a határozati javaslatban ott van a válasz. Én fölolvasom szívesen a jegyzőkönyv kedvéért, bár a határozati javaslat mindenképpen a jegyzőkönyv részét képezi, de azt gondolom, hogy ismétlés a tudás anyja és a mai bizottsági ülés tapasztalata azt mutatja, hogy többször is el kell ismételni bizonyos dolgokat, hogy mindenki megértse. Tehát a *Közgyűlés megismerte a Javaslat az „Új bölcsőde építése Szombathely Szentkirályi városrészen” elnevezésű projekttel kapcsolatos döntés meghozatalára című előterjesztésben foglaltakat. A szabálytalansági eljárás részletei és a kifizetések felfüggesztése ismeretében úgy határoz, hogy kerüljön megkötésre a kivitelezésre a szerződés a közbeszerzési eljárás nyertesével.* Tehát ennél egyértelműbben nehéz azt leírni, hogy igen, elkötelezettek vagyunk amellett, hogy a bölcsőde megépüljön. Itt a történetnek a vége. Egyébként valóban én is érzek egy ilyet, amit Koczka Tibor meglehetős nyersességgel, de teljes igazsággal mondott ki, hogy valójában az a tét, hogy akarjuk-e a határozati javaslattal egyezően, hogy kössünk-e szerződést a bölcsőde építésére, vagy tartózkodó, illetve nem szavazattal amellett döntünk, hogy ne legyen bölcsőde. Ez nem egy túl bonyolult képlet, önöknek ebben van döntési lehetőségük, mert szabad akarattal ruházta fel önöket az Úristen meg a pártjuk, megtehetik természetesen, hogy nem szavazzák meg. Csak ezt vállalni kell későbbiekben, hogy bármikor, bárki egy facebook poszttal vagy egy óriási nagy kiállással, hogy mennyi pénzt szerzett a városnak odaáll, azt fogjuk mondani, hogy ja, szöveg szintjén megy, tettek szintjén meg nem. Köszönöm a szót.

**Bokányi Adrienn, a bizottság elnöke:** Köszönöm képviselő úr. Hozzászólásra jelentkezőt nem látok. A napirendi pont feletti vitát lezárom. Egy határozati javaslatunk van. Kérném, hogy erről most kézfelemeléssel szavazzunk. Először azok, akik elfogadják, támogatják a határozati javaslatot. Ez akkor 7 fő lesz. Tartózkodás, nem szavazat. Akkor 7 igen és 3 tartózkodás mellett a Gazdasági és Jogi Bizottság elfogadta a határozatot.

*A szavazásnál 10 fő bizottsági tag volt jelen.*

*A Bizottság 7 igen szavazat és 3 tartózkodás mellett a javaslatot elfogadta, és az alábbi határozatot hozta:*

**274/2023. (XI.9.) GJB számú határozat**

A Gazdasági és Jogi Bizottság a „*Javaslat az „Új bölcsőde építése Szombathely Szentkirály városrészén” című projekttel kapcsolatos döntés meghozatalára*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

(A végrehajtás előkészítéséért:

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője

Dr. Kovácsné Takács Klaudia, a Savaria Városfejlesztési Kft. ügyvezetője)

**Határidő:** azonnal

**Bokányi Adrienn, a bizottság elnöke:** Ezzel a mai ülésünk végére is értünk. 13:46 perckor az ülést berekesztem. Közgyűlésen folytatjuk délután.

Szombathely, 2023. november 20.

**(: Tóth Kálmán :) (: Bokányi Adrienn :)**

a bizottság tagja a bizottság elnöke

(Aláírva: ) (Aláírva: )